**A Lévay József Református Gimnázium Diákpresbitériumának**

**Szervezeti és Működési Szabályzata**

A Lévay József Református Gimnáziumban Diákpresbitérium működik, amely a mai nappal (?) alakult meg. E szabályzat tartalmazza a Diákpresbitérium szervezeti felépítését és a működésére vonatkozó legfontosabb szabályokat.

A Diákpresbitérium elsősorban a tanulói érdekérvényesítés iskolai szerve! A Diákpresbitérium feladata, hogy a jogszabályok és saját SzMSz-e által meghatározottak szerint a tanulói jogoknak és kötelességeknek érvényt szerezzen, az egyének és közösségeik érdekeinek képviseletében lehetőségeinek megfelelően járjon el.

**A Diákpresbitérium megalakítása és szervezete**

A Lévay József Református Gimnázium tanulói a tanulók érdekeinek képviseletére 2011-ben Diákpresbitériumot hoztak létre, amelynek megalakítását a tanulók teljes közössége támogatta. A Diákpresbitérium *Szervezeti és Működési Szabályzatát* a mai napon a választó tanulók közössége elfogadta, és a nevelőtestület hagyta jóvá. A Lévay József Református Gimnázium Diákpresbitériuma – a jogszabályok felhatalmazása szerint – eljárhat az iskola valamennyi tanulójának a képviseletében, mert az egyes osztályok küldöttei választották meg.

A Diákpresbitérium (továbbiakban DP) munkáját elsődlegesen az Igazgató által felkért, és megbízott, az iskolában tanító pedagógus irányítja, akinek a munkáját az iskolai programszervező és az iskolalelkész segíti. A DP munkáját segítő pedagógus feladata a kapcsolattartás az iskola vezetésével, a tantestülettel.

**A DP-ban osztályonként egy szervezési és egy hitéleti presbitert kell választani.** Diákpresbitériumi képviselőnek az iskola tanulói közül bárki jelölhető és megválasztható, aki méltó arra, hogy osztályközösségét és iskolánkat képviselje.

A Diákpresbitérium döntési jogkört gyakorol – a Nevelőtestület jóváhagyásával – saját közösségi életük tervezésében, szervezésében, valamint tisztségviselőik megválasztásában.

**A Szervezeti és működési szabályzat (továbbiakban SzMSz) hatálya és érvényessége, módosítása**

Ezen Szervezeti és Működési Szabályzat (továbbiakban SzMSz) hatálya kiterjed a Diákpresbitérium valamennyi tanulójára.

A Diákpresbitérium SzMSz-t a Diákpresbitérium közössége fogadja el, és a nevelőtestület hagyja jóvá.

Az SzMSz a tantestületi elfogadást követő kihirdetésétől kezdődően határozatlan időre szól.

**Az SzMSz módosítása:**

Az SzMSz-t módosítani kell, ha azt a jogszabályok változása vagy az iskolai SzMSz megváltozása szükségessé teszik. Módosítása a DP jogköre, amit a Diákközgyűlés hagy jóvá.

A SzMSz-t módosítani lehet, ha azt

• a Diákpresbitérium tagjai,

• a Diákpresbitérium munkáját segítő pedagógus

• az intézmény igazgatója, illetve

• a nevelőtestület kezdeményezi.

A módosítási indítványt a tervezett módosítási időpont előtt legalább egy hónappal jelezni kell a Diákpresbitériumot segítő pedagógus; vagy ha az indítványt a segítő pedagógus vagy a nevelőtestület teszi, akkor az Igazgató felé. A Diákpresbitériumot segítő pedagógus és az intézmény igazgatója közösen gondoskodik arról, hogy az érintettek megismerhessék a módosítási indítvány tartalmát, és a módosítást tárgyaló közgyűlésre legalább 15 nappal előbb meghívást nyerjenek.

Az SzMSz módosításának jóváhagyása csak akkor tagadható meg, ha az jogszabálysértő vagy ellentétes az iskola *Szervezeti és működési szabályzatával*, illetve házirendjével. Az SzMSz módosításának jóváhagyásáról a nevelőtestületnek a beterjesztést követő 30 napon belül nyilatkoznia kell.

**A DP szervezeti felépítése és munkarendje**

A **DP vezetőjét** a Diákközgyűlés (? ez lehet nem rossz ötlet!) titkos szavazással választja meg. A DP vezetője jogosult a DP képviseletére a nevelőtestület előtt, továbbá iskolai, városi, közéleti eseményeken. Jogosult a DP által írott hivatalos levelek aláírására, a DP bélyegzőjének használatára. Feladatai közé tartozik a DP munkáját segítő pedagógussal, a programszervezővel és az intézmény igazgatójával való rendszeres kapcsolattartás.

A **DP vezetőjének helyettese** a DP vezetőjének akadályoztatáskor vagy a DP vezetőjének tartós távollétében jogosult a DP képviseletére. A DP vezetőjének helyettesét a DP vezetőjének javaslatára a megválasztott DP tagok közül a DP választja meg. A DP helyettes vezetője kapcsolatot tart a DP vezetőjével, a DP munkáját segítő pedagógussal, a programszervezővel, az osztályképviselőkkel.

Az osztályok érdekképviseletének ellátása céljából minden osztály legalább két diákpresbitériumi képviselőt (**hitéleti és szervezési presbitert) választanak***. (Iskolai presbitert és osztály presbitert válasszanak)* Az osztálypresbitereket az osztály diákjai titkos vagy nyílt szavazással választják meg. Az osztálypresbiterek akkor tekinthetők megválasztottnak, ha az osztályban tanuló diákok több mint 50%-a szavazatával támogatta őket, illetve ha a választást az osztályfőnök helyben hagyja.

**Hitéleti presbiter feladatai:**

* részt venni a presbiteri gyűléseken
* magatartásával példamutató módon megélni, a keresztyén értékrendet
* bizonyságtételekkel, áhitattal, rendezőként, szervezőként szolgálni hitéleti alkalmakon
* a hétfő reggeli áhitatokon szolgálni
* kapcsolatot tartani az ifjúsági szervezettekkel
* részt venni konferenciákon, vezetőképzőkön
* szervező presbitertársával együttműködve megosztani az osztályt érintő feladatokat
* Lámpásban, Refiten, ifiken, szeretetszolgálatban szolgálni
* kapcsolattartás az osztály az osztályfőnök és az iskola között
* a presbitérium közösségépítő alkalmain való részvétel, szolgálat

**Szervező presbiter feladati**

* magatartásával példamutató módon megélni, a keresztyén értékrendet
* részt venni a presbiteri gyűléseken
* hitéleti presbitertársával együttműködve megosztani az osztályt érintő feladatokat
* a presbitérium által szervezett közösségi alkalmakban való tevékeny részvállalás
* az osztályt érintő szervezési feladatok felvállalása
* kapcsolattartás az osztály az osztályfőnök és az iskola között
* a presbitérium közösségépítő alkalmain való részvétel, szolgálat

*Szerintem ezt nem kell külön venni. Inkább átformálni iskolai és osztály presbiterre*

A DP hetente egyszer ülésezik. Az ülés összehívása a DP segítő pedagógusának a feladata, amelyet delegálhat a DP vezetőjének is. Rendkívüli módon össze kell hívni a DP-t, ha azt az osztálypresbiterek legalább 30%-a, a nevelőtestület, az intézmény vezetője vagy a diákönkormányzat munkáját segítő tanár kezdeményezi.

A DP határozatait egyszerű szótöbbséggel hozza. A szavazás formája lehet nyílt és titkos. A szavazás módjáról a jelenlévők mindig nyílt szavazással döntenek. A levezető elnöki feladatot a DP munkáját segítő pedagógus, vagy – távolléte esetén – a programszervező, vagy mindkettejük távolléte esetén a DP diákelnöke látja el. Az ülésről jegyzőkönyv vagy emlékeztető készül. A DP ülése akkor határozatképes, ha azon a tagok legalább 50%-a jelen van.

A DP presbitereinek megbízatása valamennyi megbízatás esetében adott tanév elejétől adott tanév végéig szól (szeptember-júniusig). A munkáját nem megfelelően végző presbiter az e szakaszban szereplő határidő lejárta előtt megválasztásával azonos módon visszahívható.

Az iskolai DP legfelsőbb szerve a ***Diákközgyűlés***. A diákközgyűlés az iskola tanulóinak tájékoztató és tájékozódó fóruma, amelyet évenként legalább egy alkalommal össze kell hívni. A Diákközgyűlést a tanév rendjében meghatározottak szerint a DP vezetője hívja össze legalább 15 nappal a Diákközgyűlést megelőzően. Az évi rendes közgyűlésen a DP és az iskola képviselője beszámol az előző közgyűlés óta eltelt időszak munkájáról, különös tekintettel a tanulói jogok, kérések helyzetéről és érvényesüléséről. A Diákközgyűlésen a tanulók az iskola életét érintő ügyekben kérdéseket intézhetnek a DP-hez illetve az iskola vezetőihez. Rendkívüli Diákközgyűlés összehívását a DP vezetője kezdeményezheti.

**A Diákpresbitérium jogai**

**A döntési jogok köre**

A DP-nek döntési joga van (a nevelőtestület véleményének kikérésével) az alábbi kérdések szabályozásakor:

• saját működéséről, hatáskörei gyakorlásáról,

• saját szervezeti és működési szabályzatának megalkotásáról,

• saját tájékoztatási rendszerének megalkotásáról és működtetéséről,

• a diákújság és iskolarádió szerkesztőségének megbízásáról, ?????

• a működéséhez biztosított anyagi eszközök felhasználásáról,

• egy tanítás nélküli munkanap programjának meghatározásáról (?).

**A véleményezési jogok köre**

A DP-nek az iskola életével, a tanulókkal kapcsolatos minden kérdésben véleményezési joga van. Kötelező a Diákpresbitérium véleményének kikérése az alábbi ügyekben:

( EZT A RÉSZT KIVENNÉM • a tanév helyi rendjének meghatározásakor,

• a választható tantárgyak körének meghatározásakor,

• a tanulóval szemben lefolytatott fegyelmi eljárás során,

• az intézményi dokumentumok nyilvánosságának SzMSz-ben történő szabályozásakor,

• az intézmény adatkezelési szabályzatának módosításánál,

• a tanulói szociális juttatások elosztási elveinek meghatározása előtt,

• a fenntartónak az intézmény átszervezésével, feladatának módosításával kapcsolatos döntése előtt.)

 • az ifjúsági célokra biztosított pénzeszközök felhasználásakor,

• a házirend elfogadása előtt,

A DP véleményét – az előzőekben meghatározottakon túl – ki kell kérni az alábbi ügyekben:

• a tanulók közösségét érintő nem tanulmányi kérdések meghozatalánál,

• a tanulók helyzetét elemző, értékelő beszámolók elkészítéséhez, elfogadásához,

• a tanulói pályázatok, versenyek meghirdetéséhez, megszervezéséhez,

• az iskolai sportkör működési rendjének megállapításához,

• az egyéb foglalkozás formáinak meghatározásához,

• a könyvtár, a sportlétesítmények működési rendjének kialakításához,

• az intézményi SZMSZ-ben meghatározott ügyekben

* az intézményben üzemelő élelmiszer-árusító üzlet nyitvatartási rendjéről.

**A Diákpresbitérium gazdálkodása**

A DP saját költségvetéssel rendelkezik. A költségvetésért a DP-t segítő pedagógusok illetve a DP vezetője és vezető-helyettese a felelős. A DP igyekszik saját bevételeit növelni, amelynek forrásai a következők:

• bálok bevétele,

• pályázatok,

• alapítványi támogatások,

• adományok és felajánlások.

A rendelkezésre álló anyagiak felhasználásáról minden esetben a DP dönt.

Felhasználási területei: **(?)** technikai fejlesztés (klub, rádió), diáknapok támogatása, szociális támogatások, osztálykirándulás, táborozás, vezetőképzés, jutalmazások, ünnepek és megemlékezések megrendezése, öntevékeny rendezvények támogatása.

A DP feladatainak ellátásához térítésmentesen használhatja az iskola helyiségeit, berendezéseit, ha ezzel nem korlátozza az iskola működését.

Miskolc, 2017. június 15. ........................................................…..

…………………………………. ..…………………………………

Kiros Eszter DP segítő tanár Szabolcsik Panka

 Programszervező

……………………………………… ……………………………………

Diákpresbitérium elnöke Diákpresbitérium elnökhelyettese

**Záradék**

Az intézmény tantestülete a Diákpresbitérium *Szervezeti és működési szabályzatát* megtárgyalta és a mai napon jóváhagyta.

Miskolc, 2017. június 30.

A Nevelőtestület nevében:

Ábrám Tibor igazgató